O‘zbekiston-Qirg‘iziston chegarasidagi «Qizil-Qiya-Avtodorojniy» va «O‘zbekiston-Avtodorojniy» nazorat-o‘tkazish punktlari avtotransport vositalari harakati uchun uch kunga yopiladi. Bu haqda Qirg‘iziston Davlat bojxona xizmati xabar berdi. Foto: Kun.uz «1 dekabrdan 3 dekabrgacha bo‘lgan davrda «Qizil-Qiya-Avtodorojniy» (Qirg‘iziston) va «O‘zbekiston-Avtodorojniy» nazorat-o‘tkazish punktlarida avtotransport vositalari harakati to‘xtatiladi. Bu yo‘l holatini yangilash va asfalt yotqizish tufayli yuz beradi», deyiladi Qirg‘iziston bojxona xizmati ma’lumotida. Ko‘rsatilgan davrda Qirg‘iziston-O‘zbekiston chegarasidagi tovarlar va transport vositalarining olib o‘tilishi «Do‘stuk-Avtodorojniy» nazorat-o‘tkazish punkti orqali amalga oshiriladi. 4 dekabrdan «Qizil-Qiya-avtodorojniy» va «O‘zbekiston-avtodorojniy» nazorat-o‘tkazish punktlari odatdagidek ishlay boshlaydi.